CELEX: C2006/108/41
Language: sl
Date: 2006-05-06 00:00:00
Title: Zadeva T-46/05: Tožba, vložena  3. februarja 2006  — Komisija proti Environmental Management Consultants LTD

6.5.2006   
            
            
               SL
            
            
               Uradni list Evropske unije
            
            
               C 108/22
            
         Tožba, vložena 3. februarja 2006 — Komisija proti Environmental Management Consultants LTD
   (Zadeva T-46/05)
   (2006/C 108/41)
   Jezik postopka: grščina
   Stranke
   
      Tožeča stranka: Komisija Evropskih skupnosti (zastopnik: D. Triantafyllou, skupaj z N. Korogiannakisom)
   
      Tožena stranka: ENVIRONMENTAL MANAGEMENT CONSULTANTS LTD (Nicosia, Ciper)
   Predlogi tožeče stranke
   
               —
            
            
               Toženi stranki naj se naloži plačilo zneska 44 056,81 evrov, ki predstavlja 31 965,28 evrov glavnice in 12 091,53 evrov zamudnih obresti od dneva, ko je bremepis zapadel v plačilo, do 31. januarja 2005,
            
         
               —
            
            
               toženi stranki naj se naloži plačilo obresti v višini 9,62 evrov dnevno od 1. februarja 2005 do popolne poravnave dolga in
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene trditve
   Evropska skupnost, ki jo zastopa Komisija Evropskih skupnosti, je s toženo stranko sklenila pogodbo, za katero se uporabljajo določbe posebnega programa s tretjimi državami in mednarodnimi organizacijami. Pogodba se je nanašala zlasti na izvedbo projekta z naslovom: „Prikaz postopka zaprtega vozla pri oblogah in kemiji kovin“, ki bi moral biti izveden v 30 mesecih, šteto od 1. novembra 1998 dalje. Po pogodbi je Komisija prevzela obveznost finančnega prispevanja k uspešni izvedbi projekta v deležu 50 % od dopustnih izdatkov in v deležu 100 % od poznejših izdatkov, do zneska 538 800,00 evrov.
   Maja 1999 je šla družba, ki je opravljala naloge koordinatorja del, v stečaj, kar je povzročilo prekinitev projekta, ki se je začel 5. februarja 1999. Kljub naporom nekaterih drugih članov konzorcija ni bilo mogoče najti drugega koordinatorja. Zato se je Komisija, potem ko se je prepričala o tem, da drugi člani konzorcija ne morejo izvesti projekta, odločila, da pogodbo razveže. Komisija je toženo stranko seznanila s svojo odločitvijo z dopisom z dne 16. junija 2000, v katerem jo je pozvala, da predloži stanje izdatkov in tehnično poročilo o opravljeni dejavnosti med februarjem in majem 1998.
   Tožena stranka je predložila stanje izdatkov za obdobje od 1.11.1998 do 30.4.2000, vendar pa se je Komisija odločila, da oceni individualni strošek samo za obdobje od februarja do maja 1999, ki je po njenih ugotovitvah obdobje dejanskega izvajanja programa, in da priračuna izdatke za opremo. Na podlagi teh izračunov je Komisija sprejela znesek za izdatke v višini 23 404,72 evrov in želi s tožbo doseči vračilo zneska 31 965,28 evrov, ki predstavlja ostanek predplačila, ki ga je nakazala toženi stranki, ter plačilo obresti od tega zneska, v skladu z njenimi določbami s tega področja.